PRITARTA

Kauno rajono savivaldybės tarybos

2021 m. kovo 25 d. sprendimu Nr. TS-97

**KAUNO RAJONO RAMUČIŲ KULTŪROS CENTRO**

**2020 METŲ VEIKLOS ATASKAITA**

**I. INFORMACIJA APIE ĮSTAIGĄ**

1.1. Savivaldybės įstaigos juridinis adresas: Centrinė g. 26C, Ramučių k., Karmėlavos sen., Kauno r.

1.2. Telefono Nr.: +370 699 28414

1.3. El. pašto adresas: [ramuciukc@gmail.com](mailto:ramuciukc@gmail.com)

1.4. Interneto svetainės adresas: [www.ramuciu.kc.krs.lt](http://www.ramuciu.kc.krs.lt)

1.5. Socialinių tinklų platformos/ adresai:

Facebook: <https://www.facebook.com/ramuciu.kc.krs.lt>

Instagram: <https://www.instagram.com/ramuciukulturoscentras>

YouTube: <https://www.youtube.com/channel/UC4j2XYAD5945VMHlj2BmaJw>

TikTok: <https://www.tiktok.com/@ramuciukulturoscentras>

1.6. Įstaigai patvirtinta kategorija: II kategorija

1.7. Vidaus struktūra (padalinių, filialų, skyrių skaičius): Kauno rajono Ramučių kultūros centrui priklauso 4 laisvalaikio salės (Domeikavos, Lapių, Neveronių ir Voškonių).

1.8. Centro savivalda: 2020 m. sausio mėn. patvirtinta Centro kultūros tarybos sudėtis (2020 m. sausio 9 d. protokolu Nr. 15): Pirmininkas -Lapių seniūnijos seniūnas, sekretorė- Ramučių kultūros centro direktorė, nariai: Neveronių, Karmėlavos, Domeikavos seniūnijų seniūnės, Lapių, Voškonių, Domeikavos, Neveronių laisvalaikio salių kultūrinių renginių organizatoriai, Ramučių kultūros centro režisierė.

Vadovaujantis Kauno rajono savivaldybės tarybos 2020 m. lapkričio 26 d. sprendimu Nr. TS-405, šiuo metu organizuojami naujos sudėties Centro kultūros tarybos rinkimai. Į naujos sudėties Centro tarybą bus įtraukti 4 bendruomenių atstovai nuo kiekvienos aptarnaujamos teritorijos seniūnijos.

**II. VADOVO ŽODIS**

SBĮ Kauno rajono Ramučių kultūros centras (toliau: Centras) – juridinis asmuo, kuris savo veikla puoselėja krašto kultūrinį savitumą, tenkina Centrui priskirtos teritorijos gyventojų kultūrinius poreikius, telkia juos mėgėjų meno kolektyvų veiklai, skatina meninę saviraišką, į veiklą įtraukia įvairaus amžiaus ir socialinių grupių keturių seniūnijų (Karmėlavos, Neveronių, Domeikavos ir Lapių) gyventojus.

2020-ieji – iššūkių, atradimų ir veiklos turinio transformacijos metai. Dėl pasaulinės COVID-19 pandemijos ir dviejų nacionalinių karantinų nepavyko suorganizuoti apie 45% suplanuotų kontaktinių veiklų (parodų, renginių, akcijų, koncertų ir kt.). Taip pat buvo sustabdytos trumpalaikės nuomos sutarys, mėgėjų meno kolektyvų kontaktinės repeticijos.

Nepaisant pasikeitusios darbo specifikos, kultūros centras neprarado inercijos ir persiorientavo į virtualių produktų kūrimą. Per 2020 m. sukurta ir iškomunikuota 144 virtualūs kultūros produktai (konkursai, akcijos, edukacijos, tiesioginės renginių ar koncertų transliacijos, orientaciniai šaradų žaidimai ir kt.), į kuriuos įsitraukė 14 783 žmonės. Tai ženkliai prisidėjo prie geresnės gyventojų psichologinės būsenos ir teigiamų emocijų. Viso 2020 metais įstaiga suorganizavo 390 veiklų/ renginių, iš jų – 246 kontaktinės veiklos.

Galima išskirti itin sėkmingai organizuotas veiklos sritis:

1. Komunikacijos plėtra. Išaugus virtualių paslaugų kiekiui, ženkliai padidėjo ir komunikacijos plėtra bei galimybės. Prie įstaigos administruojamų socialinių tinklų (FB ir IG), buvo sukurtas TikTok profilis ir Youtube kanalas. Pranešimai apie Centro veiklas buvo publikuojami „Kauno dienoje“, „15min.lt“, „zmones.lt“, „alfa.lt“, „kaunas.kasvyksta.lt“ ir kt., interviu su direktore buvo transliuojamas „LRT“ kanalo laidoje „Kultūros savaitė“, dalyvauta pokalbiuose radijo stotyse „TAU“, „Kelyje“, ExtraFM“. Google paieškos langelyje įvedus užklausą „Ramučių kultūros centras“, sistema pateikia 115 000 rezultatų, o susumavus ir visų penkių laisvalaikio salių užklausų rezultatus, suma viršija 286 000 rezultatų vienetų. Tai leidžia daryti prielaidą, jog Centras aktyviai dirba komunikacijos plėtros srityje ir yra viena labiausiai matomų, sekamų įstaigų Kauno rajone.
2. Bendradarbiavimas su VšĮ „Kaunas2022“. Ramučių kultūros centras drauge su „Kaunas2022“ vykdė(-o) keturis bendrus projektus, kurių vertė 2020 m. – 36 000 Eur. Taip pat suorganizuota 17 įvairaus formato renginių bei bendruomenėms pristatyti 3 meno objektai, aktyviai dalyvauta „Kaunas2022“ mokymuose, tarptautinėse konferencijose, 1 darbuotojas buvo išvykęs į komandiruotę Golvėjaus mieste (Airija).
3. Projektinė veikla. 2020 m. pasižymėjo ne tik finansuotų projektų gausa, bet ir jų kokybe bei sukurta išliekamąja verte. Visus vykdytus projektus galima suskirstyti į tris kategorijas: vaikų dienos stovyklos (15 projektų) ir vaikų vasaros užimtumo programa, VšĮ „Kaunas2022“ projektai (4) ir Lietuvos kultūros tarybos finansuoti projektai (2). Vaikų užimtumo projektai į sales pritraukė ne tik gausų būrį vaikų, tačiau jų tėveliai tapo Centro lankytojais ir pakeitė nusistovėjusius stereotipus apie kultūros centrą.
4. Veiklos inovacijos. Virtuali komunikacija su gyventojais vyko pristatant jiems darbuotojų sukurtus virtualius renginius (ne dalijimasis kitų sukurtais kultūros produktais), šiuolaikines socialiai atsakingas akcijas, nuotolinius šaradų konkursus, kokybiškai sumontuotus video produktus su kūrybišku ir inovatyviu turiniu. Kaip vieną profesionaliausiai ir moderniausiai suorganizuotų kontaktinių renginių, išlaikant visus tuo metu galiojusius saugumo reikalavimus, galima įvardinti tradicinį roko kultūros festivalį „Gatvės rokas“, įgyvendintą „Drive in kinas“ formatu.

Vienas didžiausių 2020 metų iššūkių – Ramučių kultūros centro pastato rekonstrukcija. Buvo parengtas rinkodaros planas, prisidėta rengiant investicinį projektą, organizuoti viešieji pirkimai rangos darbams, projekto techninei priežiūrai bei „A laidos“ paslaugoms įsigyti. Taip pat operatyviai ir sklandžiai suorganizuotas ne tik materialinės bazės iškraustymas ir patalpų perdavimas rangovams, bet ir Centre veikusių veiklų perkėlimas į kitas erdves (darbo vietų, mėgėjų meno kolektyvų repeticijų, klubų bei būrelių užimtumas).

Kadangi Centro aptarnaujama teritorija yra išsidėsčiusi 4 priemiesčio seniūnijose, o gyventojų skaičius siekia 25 000, buvo jaučiamas tiek pastatų administravimo, tiek personalo valdymo, tiek veiklos koordinavimo krūvio padidėjimas. Neturint pavaduotojo ūkiui (ūkvedžio) etato, sudėtinga administruoti 5 pastatų priežiūrą ir tuo pat metu vykdyti kultūros funkcijas teritorijoje, kurios gyventojai tikisi ir laukia Kauno miesto atžvilgiu konkurencingų, patrauklių ir šiuolaikiškų renginių bei veiklų formų.

Apibendrinant 2020 metų rezultatus, galima daryti išvadą, jog, nepaisant nuotolinio darbo specifikos ir nacionalinių karantinų, įstaigoje darbas vyko nepertraukiamai, produktyviai ir inovatyviai, prisitaikant prie šiuolaikinių visuomenės poreikių ir esamos situacijos.

**III. VEIKLOS PROGRAMOS ĮGYVENDINIMAS**

3.1 Pagrindinės veiklos organizavimas, įgyvendinant Veiklos programoje iškeltus uždavinius

|  |  |  |  |  |
| --- | --- | --- | --- | --- |
| Eil. Nr. | Prioritetinės sritys | Pagrindinės veiklos priemonės | Įgyvendinta/neįgyvendinta | Pastabos |
| 1. | Telkti ir vienyti bendruomenę. | 1.1 Aktyvus bendradarbiavimas su VšĮ „Kaunas2022“. | Įgyvendinti 4 bendri projektai, suorganizuotos 29 veiklos. | Nepaisant pasaulinės COVID-19 pandemijos, išsikeltas prioritetas įgyvendintas nuosekliai ir optimaliai. Šiek tiek sumažėjo mėgėjų meno kolektyvų kontaktinės koncertinės išvykos bei galimybė dalyvauti konkursuose. |
| 1.2 Lietuvai ir Kauno rajonui svarbių atmintinų datų įprasminimas. | H. Nagio 100-ųjų gimimo metinių įamžinimas per LTK projektą. |
| 1.3 Mėgėjų meno kolektyvų aktyvios veiklos koordinavimas ir sceninių kostiumų įsigijimas. | Įgyvendinta mišriai: kontaktiniu ir virtualiuoju būdais. |
| 1.4 Tarpinstitucinis bendradarbiavimas. | Įgyvendinta. |
| 2. | Teikti inovatyvias aukštos kokybės paslaugas bendruomenėms. | 2.1 Aukšto meninio lygio, šiuolaikinių pramoginių, edukacinių, etnokultūrinių, patriotinių, profesionalųjį meną puoselėjančių renginių, valstybinių bei kalendorinių švenčių organizavimas. | Suorganizuotos 246 kontaktinės ir 144 virtualios veiklos. Visi iškomunikuoti kultūros produktai atitinka šiuolaikinės visuomenės kultūros poreikius. | Išsikeltas prioritetas įgyvendintas optimaliai, viršijant kai kuriuos lūkesčius. |
| 2.2 Etnokultūros puoselėjimas regione. | Nuosekliai įgyvendinta. |
| 2.3 Kultūros ir meno darbuotojų kvalifikacijos kėlimas. | Įgyvendinta. |
| 2.4 Komunikacijos plėtra. | Prisijungta prie naujų socialinių tinklų „TikTok“ ir „Youtube“. |
| 2.5 Aktyvi projektinė veikla. | Parengti ir įgyvendinti 22 projektai. |
| 3. | Optimaliai kokybiškai organizuojama ūkinė bei administracinė veikla | 3.1 Kultūros centro ir laisvalaikio salių modernizavimas, estetinės aplinkos kūrimas. | Ženkliai pagerinta materialinė bazė. | Prioriteto įgyvendinimas viršijo išsikeltus lūkesčius. |
| 3.2 Centro kultūros tarybos veiklos organizavimas. | Vyko 3 Centro kultūros tarybos susirinkimai. |
| 3.3 Racionalus lėšų panaudojimas. | Nuosekliai įgyvendinta. |
| 3.4 Kultūros centro valdymo gerinimas. | Įgyvendinta. Atrastos naujos vidinės komunikacijos formos. |
| 3.5 Ramučių kultūros centro pastato rekonstrukcijos darbai. | Priemonė įgyvendinama sklandžiai ir nepertraukiamai. |

**IV. PERSONALAS**

4.1 Personalo kaita dviejų metų laikotarpiu (lyginamuoju principu)

|  |  |  |  |
| --- | --- | --- | --- |
| Fizinių asmenų skaičius  2019 m | Etatų skaičius  2019 m. | Fizinių asmenų skaičius  2020 m | Etatų skaičius  2020 m. |
| 24 | 18,5 | 23 | 18,5 |

2020 m. pavyko stabilizuoti itin didelę 2019 m. buvusią darbuotojų kaitą. Ataskaitiniais metais patiems prašant buvo atleisti du valytojai (abu – po 0,25 et.), o į jų vietą laikinai (iki 2021 m. liepos mėn.) priimtas žmogus, atsakingas už visų pastatų priežiūrą ir ūkinius darbus. Didžioji dalis kūrybinių darbuotojų turi aukštąjį universitetinį išsilavinimą, nuolat kelia kvalifikaciją, yra motyvuoti, kūrybiški, jaunatviško polėkio kupini šiuolaikinės kultūros formuotojai bendruomenėse.

Siekiant optimalaus įstaigos valdymo ir kokybiškų veiklų įgyvendinimo, kultūra aptarnaujant 4 seniūnijas ir valdant 5 pastatus, būtina Centre įsteigti pavaduotojo ūkiui (ūkvedžio), informacinių technologijų ir komunikacijos specialisto bei vieną papildomą meno vadovo etatus.

4.2 Kvalifikacijos kėlimas, mokymai

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Kvalifikacijos kėlimo kursų, seminarų, mokymų susistemintos temos | Vykusių seminarų skaičius | Seminaruose dalyvavusių darbuotojų skaičius | | | |
| Iš viso | Iš jų | | |
| kūrybinių darbuotojų | vadovai | techninių darbuotojų |
| 1. | Žanriniai seminarai | 16 | 12 | 9 | 1 | 2 |
| 2. | Etnokultūros seminarai | 17 | 7 | 5 | - | 1 |
| 3. | Kūrybiškumo skatinimo mokymai | 9 | 10 | 9 | 1 | 1 |
| 4. | Komunikacijos mokymai | 3 | 6 | 5 | 1 | 1 |
| 5. | Pedagoginiai seminarai | 30 | 1 | 1 | - | - |
| 6. | Viešųjų pirkimų seminarai | 2 | 4 | 2 | 1 | 1 |
| 7. | Pedagoginių ir psichologinių žinių kursai | 1 | 6 | 5 | 1 | - |
| 8. | Turizmo organizavimas | 1 | 9 | 8 | 1 | **-** |

Nuotolinio darbo specifika verčia kiekvieną darbuotoją turėti tvirtus informacinių technologijų pagrindus. Dalį veiklų ir toliau organizuojant virtualiuoju būdu, daugelis kūrybinių darbuotojų norėtų ir turėtų įgūdžius tobulinti informacinių technologijų valdymo kursuose. Labai aktuali ir reikalinga seminarų sritis „Andragogikos psichologijos“ kursai, taip pat – „Šiuolaikinio renginio formos“, „Modernizmas kultūros lauke“ ir pan. turinio seminarai.

**V. VEIKLOS REZULTATAI**

|  |  |  |  |
| --- | --- | --- | --- |
| Eil. Nr. | Veiklos sritis | Žanras (veiklų grupės) ir skaičius | Įgyvendinti rezultatai  (žiūrovų sk.) |
| 1. | Renginiai | * 1. Valstybinės šventės – 17 | 1200 |
| * 1. Profesionaliojo meno koncertai (klasikinės, džiazo muzikos) – 8 | 2638 |
| 1.3 Mėgėjų meno kolektyvų, atlikėjų koncertai – 72 | 4421 |
| 1.4 Profesionaliojo meno spektakliai – 2 | 100 |
| 1.5 Alternatyvios ir pramoginės muzikos koncertai – 9 | 3140 |
| 1.6 Etnokultūriniai – 119 | 10323 |
| 2. | Parodos | 2.1 Profesionaliojo meno – 11 | 1933 |
| 2.2 Tautodailės – 25 | 1434 |
| 2.3 Mėgėjų meno – 15 | 860 |
| 3. | Akcijos/ iniciatyvos | 3.1 Pilietinės – 11 | ~1000 |
| 3.2 Socialinės – 7 | ~2000 |
| 4. | Kitos veiklos (ekspedicijos, konkursai ir kt.) | 4.1 Pažintinės ekspedicijos, ekskursijos, žygiai – 13 | 529 |
| 4.2 Konkursai – 17 | 2052 |
| 4.3 Edukacijos – 89 | 3352 |
| 4.4 Vaikų stovyklos – 25 | 500 |
| 5. | Kultūros centro organizuoti rajono renginiai (deleguoti) | 5.1 Socialinių darbuotojų šventė | 200 |
| 5.2 Festivalis „Gatvės rokas“ | 1000 |
| 5.3 Vilniaus knygų mugėje Kauno rajono kultūros centrų stendas | ~10000 |

2020 m. galima išskirti keletą itin sėkmingai įgyvendintų kūrybinės veiklos sričių ar projektų:

1. Tradicinis roko kultūros festivalis „Gatvės rokas“. Dėl tuo metu galiojusių saugumo rekomendacijų šis renginys buvo transformuotas iš tradicinio koncerto į „Drive in“ formatą. Žiūrovai iš automobilių galėjo stebėti ne tik 3 „Kino pavasario“ repertuaro filmus bei lazerių šou pagal grupės „Queen“ muziką per du didelio formato (10x12) ekranus, bet ir automobilių radijo imtuvų pagalba klausytis roko muzikos skauto Nėriaus Pečiūros koncerto. Renginys buvo pritaikytas klausos negalią turintiems asmenis ir bendradarbiaujant su UAB „Hollister Lietuva“ organizuotas šios korporacijos automobilių stovėjimo aikštelėje.

2. Projekto „H. Nagio ir A. Stankevičiaus kantatos „Kryžių ir rūpintojėlių Lietuva“ pastatymas ir atlikimas“ įgyvendinimas. Šio LTKT drauge su Kauno rajono savivaldybe finansuoto projekto dėka buvo įprasmintos Henriko Nagio 100-osios gimimo metinės bei užmegztas glaudus ryšys su Kanados Monrealio lietuvių bendruomene ir pačio kompozitoriaus šeima. Projekto premjera vyko Domeikavos laisvalaikio salėje su žiūrovais, tačiau tiesioginės transliacijos pagalba koncertą stebėjo dar apie 4 500 žmonių. Papildomi koncertai vyko Raudondvario ir Babtų bažnyčiose. Kantatoje drauge su Domeikavos choru „Versmė“ ir Babtų choru „Gynia“ koncertavo VDU akademinis choras „Vivere Cantus“, solistai R. Preikšaitė, G. Kuzmickaitė, P. Bagdonas, T. Ladiga, eiles skaitė D. Svobonas, instrumentines partijas atliko A. Pranculytė – Jončienė, R. Bieliauskaitė. Projekto dirigentas – R. Daugėla.

3. Vaikų dienos stovyklos ir vaikų vasaros užimtumo programa. 2020 m. buvo finansuoti ir įgyvendinti 15 vaikų dienos stovyklų projektai. Stovyklose dalyvavo virš 300 vaikų, o vaikų vasaros užimtumo programoje – dar apie 400 6-12 metų vaikų. Stovyklų programos buvo sudarytos taip, kad dalyviai ugdytųsi ne tik kūrybiškai, bet turėtų galimybę susipažinti su vietos bei Kauno rajono lankytinų vietų istorija ir gamta. Įgyvendinant stovyklų projektus, įsigyta priemonių kūrybiškų veiklų organizavimui, scenografijos detalių, aktyvaus laisvalaikio užimtumo inventoriaus ir kt.

Grįžtamasis šių projektų ryšis – įgyvendinus stovyklų programas, buvo sulaukta daug teigiamų komentarų, padėkų, o tėvai drauge su vaikais tapo lojaliais kultūros centro veiklų lankytojais.

4. Virtualūs kultūros produktai. 2020 m. buvo sukurti ir iškomunikuoti 144 unikalūs virtualūs kultūros produktai. Ši veiklos sritis pareikalavo daug laiko, kūrybiškumo ir plačių IT valdymo gebėjimų, nes kiekvienas kūrinys buvo darbuotojų autorinis darbas: nuo idėjos iki montavimo darbų ir plačios komunikacijos (ne pasidalinimas kitų sukurtais kultūros ar meno produktais). Sėkmingiausi kūriniai: socialinė akcija „Aš dirbu iš namų dėl...“, tarptautinei Kultūros dienai skirtas video montažas, edukacinių dirbtuvėlių „Mano rankos kuria“ ciklas, Tolerancijos dienai skirtas montažas bei Adventinio vertybių kalendoriaus klipukai.

Ramučių kultūros centre ir jam priklausančiose laisvalaikio salėse etninė kultūra yra viena iš prioritetinių ir pamatinių kultūros veiklos sričių. 2020 metai – Tautodailės metai. Šiam reiškiniui įprasminti suorganizuota 119 etno renginių – veiklų, iš kurių – net 25 tautodailės parodos: 3 respublikinės („Aukso vainikas“, „Puodų turgus“, „Taikomoji drožyba“) ir 8 sertifikuotų amatininkų – meistrų. Labai pasiteisinusios ir populiarios buvo 5 virtualios ir 10 kontaktinių tradicinių amatų dirbtuvėlių. Suorganizuoti 3 konkursai etnine tematika, etno muzikavimo stovykla Neveronyse, kraštotyrinė – etnografinė ekspedicija su LNKC komanda Kauno rajone, sudaryti 3 aplankai apie aptarnaujamoje teritorijoje kuriančius tautodailininkus.

**VI. MĖGĖJŲ MENO KOLEKTYVŲ VEIKLA**

|  |  |  |  |  |  |
| --- | --- | --- | --- | --- | --- |
| Eil. Nr. | Mėgėjų meno kolektyvo pavadinimas ir kategorija | Dalyvių skaičius | Veikla įstaigoje ir KRS renginiuose (skaičius) | Dalyvavimas konkursuose (skaičius) | Pasiekimai |
| 1. | Neveronių laisvalaikio salės folkloro ansamblis „Viešia“, I kategorija | 27 | 12 | 0 | Folkloro ansamblio „Viešia“ tautiniai kostiumai publikuojami žurnale „Tautodailės metraštis“ |
| 2. | Domeikavos laisvalaikio salės mišrus choras „Versmė“, II kategorija | 30 | 9 | 0 | 0 |
| 3. | Domeikavos laisvalaikio salės liaudiškos muzikos kapela „Domeikavos seklyčia“, II kategorija | 15 | 15 | 0 | Įsigyta 15 vnt. tautinių kostiumų iš LNKC ir KRS kofinansavimo programos |
| 4. | Domeikavos laisvalaikio salės vyresniųjų liaudiškų šokių kolektyvas „Džiaukis“, II kategorija | 18 | 8 | 0 | 0 |
| 5. | Domeikavos laisvalaikio salės senjorų Dainos ir Poezijos ansamblis, be kategorijos | 25 | 5 | 0 | 0 |
| 6. | Voškonių laisvalaikio salės  suaugusiųjų mėgėjų teatras „Siena“, II kategorija | 15 | 5 | 1 | 0 |
| 7. | Voškonių laisvalaikio salės  vaikų teatras „Vitaminas T“, III kategorija | 12 | 6 | 0 | 0 |
| 8. | Ramučių kultūros centro  liaudiškos muzikos kapela „Zversa“, III kategorija | 13 | 4 | 0 | 0 |
| 9. | Ramučių kultūros centro  vyrų vokalinis kvartetas „Canto“, I kategorija | 4 | 5 | 1 | Respublikiniame vokalinių ansamblių konkurse – apžiūroje „Sidabriniai balsai“ gauti puikūs komisijos vertinimai ir išimties tvarka suteikta I kategorija. |
| 10. | Ramučių kultūros centro vyresniųjų tautinių šokių kolektyvas „Kupolio rožė“, II kategorija | 18 | 0 | 0 | 0 |
| 11. | Ramučių kultūros centro vaikų teatras „YZY“,  be kategorijos | 10 | 1 | 0 | 0 |

2020 metais mėgėjų meno kolektyvų pokyčio nebuvo. Tačiau nebuvo ir galimybių aktyviai dalyvauti žanriniuose konkursuose, kur kolektyvai gali pasitikrinti savo meninį lygį. Iš 11 kolektyvų tik „Siena“ ir „Canto“ dalyvavo konkursuose, o ansamblis „Viešia“ – tarptautiniuose festivaliuose.

Dėl pasikeitusios darbo ir repeticijų specifikos klubinė veikla įstaigoje sumažėjo – didžiąją metų dalį nevyko sportiniai ir meniniai užsiėmimai pagal trumpalaikes patalpų nuomos sutartis, tačiau įstaigos darbuotojų administruojamų klubų veikla persikėlė į virtualią erdvę ir toliau sėkmingai tęsė veiklą. Optimaliausiai ir kokybiškiausiai virtualiojoje erdvėje buvo tęsiamas Ramučių kultūros centro dailininkės kuruojamas edukacinių dirbtuvėlių klubas „Mano rankos kuria“, kuris 2020 metais įgyvendino 4 kontaktines ir 6 virtualias edukacijas.

Dar vienas sėkmingas klubinės veiklos projektas – Domeikavos laisvalaikio salėje suburtas „Mamų ir vaikų“ klubas, vienijantis dainuojančias mamas su vaikais. Tai ne tik vokalinius gebėjimus ugdantis kolektyvas, bet ir puoselėjantis mamų ir vaikų ryšį, kokybišką laisvalaikio leidimą, naujų tradicijų Domeikavoje ir patriotiškumo jausmo formavimą. Tai 16 dalyvių apjungiantis klubas, kuris pirmaisiais savo veiklos metais jau spėjo paįvairinti įstaigos koncertines programas bei pradėjo kurti savų švenčių tradicijas.

**VII. DALYVAVIMAS VŠĮ „KAUNAS2022“ PROGRAMOJE**

7.1. Aprašomoji veiklų dalis.

Ramučių kultūros centro ir VšĮ „Kaunas2022“ bendradarbiavimas pakankamai intensyvus ir produktyvus. 3 iš 4 seniūnijų dalyvauja Šiuolaikinių seniūnijų projektuose, Karmėlavos seniūnijoje įgyvendinamas dar ir partnerystės projektas „Roko matrica: 3x3x3“. Taip pat yra parengtas ir pateiktas (laukiama atsakymo dėl finansavimo) dar vienas projektas „Floating music“, kuris, jei būtų finansuotas, 2022 m. būtų įgyvendinamas Neries upėje tarp trijų seniūnijų (Lapių, Domeikavos ir Karmėlavos). Bendra projektinių veiklų per kultūrines paslaugas vertė – 36 000 Eur.

Be projektinių veiklų kiekviena laisvalaikio salė aktyviai dalyvauja kitose „Kaunas2022“ veiklose: akcija „Kultūra į kiemus“ buvo organizuojama Karmėlavoje, Lapėse, Domeikavoje, Voškoniuose, kalėdinis „Kautros“ autobusiukas aplankė Ramučius, Karmėlavą, Domeikavą ir Lapes, o modernaus šokio festivalio „ConTempo“ spektaklis „Atvykėliai“ sulaukė pasisekimo Neveronių seniūnijoje.

Kultūrinių renginių organizatoriai dalyvauja VšĮ „Kaunas2022“ organizuojamuose mokymuose, konferencijose, stažuotėse. 8 darbuotojai dalyvavo komunikacijos mokymuose, 6 – tarptautinėse konferencijose, 1 – komandiruotėje į 2020 m. Europos kultūros sostinę Golvėjų (Airija).

Bendradarbiaujant su VšĮ „Kaunas2022“ ženkliai pasikeitė komunikacijos galimybės. Šios organizacijos dėka straipsniai apie bendras veiklas publikuoti žymiausiuose internetiniuose puslapiuose bei spausdintinėje spaudoje, trumpi video klipai apie Šiuolaikinių seniūnijų veiklas transliuoti LRT laidoje „Panorama“, apie Lapių tvarumo festivalį reportažas rodytas „Kultūros savaitės“ laidoje.

7.2. Rezultatai

|  |  |  |  |  |  |  |
| --- | --- | --- | --- | --- | --- | --- |
| KC/Laisvalaikio salė  Veiklos  kultūros centre | | Ramučių kultūros centras | Neveronių laisvalaikio salė | Domeikavos laisvalaikio salė | Voškonių laisvalaikio salė | Lapių laisvalaikio salė |
| 1. | Projekto pavadinimas | 1. „Karmėlava – šiuolaikinė seniūnija;  2. „Roko matrica: 3x3x3. |  | „Domeikava – šiuolaikinė seniūnija“ | „Domeikava – šiuolaikinė seniūnija“ | „Lapės – šiuolaikinė seniūnija“ |
| 2. | Dalyvių sk. | 270 | 20 | 2711 į virtualią „LARP“ žaidimo versiją įsitraukę dalyviai. | 2711 į virtualią „LARP“ žaidimo versiją įsitraukę dalyviai. | 75 |
| 3. | Žiūrovų sk. | 10 000 | 500 | 31757 pasiekti žiūrovai virtualioje „LARP“ žaidimo versijoje.  700 – kitose veiklose, akcijose | 31757 pasiekti žiūrovai virtualioje „LARP“ žaidimo versijoje.  200 – kitose veiklose, akcijose | 2 000 |
| 4. | Sukurti produktai (renginiai ar meno objektai) | 3 parodos:  A. Morozovo fotografijų paroda;  T. Pabedinsko fotografijų paroda „subKultūros“;  K. Grubio meno kūrinys skirtas ant AB „Telia“ pastotės;  Renginiai:  Drive in kinas „Gatvės rokas”;  Ekskursija į Karmėlavos atominio ginklo raketų paleidimo bazę;  Akcija „Kultūra į kiemus”;  „Kaunas2022“ ir „Kautra” kalėdinis autobusiukas Karmėlavoje ir Ramučiuose. | Renginiai:  „Kultūra į kiemus”;  Scenos menų festivalis ConTempo, Ispano Adriano Schvarzsteino ir lietuvės Jūratės Širvytės-Rukštelės spektaklis „Atvykėliai“. | Dvi LARP žaidimo versijos: gyvas žaidimas šaradų principu ir virtualus LARP žaidimas „Gydytojo Stepono užrašai“;  Akcija „Kultūra į kiemus“;  Kalėdinio autobusiuko akcija Domeikavoje. | Dvi LARP žaidimo versijos: gyvas žaidimas šaradų principu ir virtualus LARP žaidimas „Gydytojo Stepono užrašai“  Akcija „Kultūra į kiemus“; | 11 edukacijų;  Pagrindinis tvarumo festivalis;  Meno kūrinys „FOX-BOX”;  Akcija „Kultūra į kiemus“;  Kalėdinio autobusiuko akcija Lapėse. |
| 5. | Dalyvavimas „Kaunas2022“ programose (renginiuose, konferencijose, komandiruotės, mokymuose ir pan.) dalyvių sk. | 6 renginiai – 4 dalyviai;  2 mokymai – 2 dalyviai; | 2 renginiai – 5 dalyviai;  1 mokymai – 1 dalyvis. | 3 Renginiai – 3 dal.  1 Seminaras 7 d. – 1 dal.;  6 mokymai / seminarai – 12 dal.  1 susitikimas – šiuolaikinių seniūnijų dalyvių pasidalinimas gerąja patirtimi – 20 dal.;  1 susitikimas – šiuolaikinių seniūnijų Larp žaidimas su gyventojais – 16 dal.  1 konferencija – 1 dal.  1 komandiruotė į Airiją – 1 dal. | 3 renginiai – 1 dal.  3 mokymai – 5 dal. | 2 renginiai – 5 dalyviai;  1 komandiruotė – 5 dalyviai;  2 mokymai – 3 dalyviai. |

**VIII. BIUDŽETO PROGRAMOS ĮGYVENDINIMAS, MATERIALINĖS BAZĖS STIPRINIMAS**

8.1 Finansavimas, jo šaltiniai, įstaigos turtas:



Galima pasidžiaugti ne tik projektinės veiklos finansavimo intensyvumu, tačiau pavyko pritraukti 4000 Eur. iš privačių rėmėjų bei surinkti 729 Eur. iš 1,2 % GPM.

8.2 Materialinės bazės stiprinimas

|  |  |  |  |
| --- | --- | --- | --- |
| Eil. Nr. | Įsigytos priemonės/ paslaugos | Skirtos lėšos | Kitos lėšos |
| 1. | 3 vnt. lauko palapinių | 600 Eur. |  |
| 2. | 100 vnt. kėdžių | 2 085 Eur. |  |
| 3. | 10 vnt. sulankstomų stalų | 570 Eur. |  |
| 4. | Baldai Lapių laisvalaikio salės darbo kabinetui | 2 000 Eur. |  |
| 5. | Mobili apšvietimo sistema renginiams | 2 000 Eur. |  |
| 6. | Trūkstama garso įrangos dalis | 3 000 Eur. |  |
| 7. | Role tų sistema Neveronių laisvalaikio salei | 320 Eur. |  |
| 8. | Stacionari multimedijos sistema Neveronių laisvalaikio salei | 1 200 Eur. |  |
| 9. | LED panelės Voškonių laisvalaikio salei | 600 Eur. |  |
| 10. | Kompiuterinės įrangos remontas | 600 Eur. |  |
| 11. | Scenos padonai 2 vnt. Domeikavos laisvalaikio salei | 600 Eur. |  |
| 12. | Baldai Domeikavos laisvalaikio salei | 1 500 Eur. |  |
| 13. | Multimedijos sistema Domeikavos laisvalaikio salei | 3 500 Eur. |  |
| 14. | LED apšvietimo sistema scenai su valdymo pultu Lapių laisvalaikio salei. | 1 000 Eur. |  |
| 15. | Tautiniai kostiumai ir jų dalys. | 7 884 Eur | LNKC ir KRS lėšos |
| 16. | Akordeonas | 1 200 Eur. | LNKC ir KRS lėšos |
| 17. | Klavianova su stovu | 700 Eur. |  |
|  | VISO |  |  |

8.3 Remontas

|  |  |  |  |
| --- | --- | --- | --- |
| Eil. Nr. | Atlikti darbai | Skirtos lėšos iš biudžeto | Kitos lėšos |
| 1. | Salės ir vestibiulio apšvietimo keitimas (iš liuminescencinių į LED) Domeikavos laisvalaikio salėje. | 3 000 Eur. |  |
| 2. | Ramučių kultūros centro pastato rekonstrukcija. |  | Projekto vertė – apie 1 900 000 Eur. |

**IX. PROJEKTINĖ VEIKLA**

|  |  |  |  |  |  |
| --- | --- | --- | --- | --- | --- |
| Eil. Nr. | Projekto pavadinimas ir finansavimo programa (pavadinimas-visi teikti projektai fondams) | Gautas finansavimas, parama, Eur | Savivaldybės dalis, Eur (jeigu buvo) | Bendra  lėšų suma | Įtrauktų žmonių skaičius |
|  | „H. Nagio ir A. Stankevičiaus kantatos ,,Kryžių ir rūpintojėlių Lietuva" pastatymas ir atlikimas „ (Lietuvos kultūros tarybos, Tolygios kultūrinės raidos programa) | 3 100 Eur | 930 Eur | 4030 Eur | 5 100 |
|  | Vaikų vasaros neformalusis ugdymas  (Kauno rajono savivaldybės vaikų vasaros poilsio programa) |  | 4 000 Eur |  | 800 |
|  | Vaikų vasaros dienos stovykla Domeikavoje „Gudrūs, drąsūs, kūrybingi“  (Kauno rajono savivaldybės vaikų vasaros poilsio programa) |  | 700 Eur |  | 20 |
|  | Vaikų vasaros dienos stovykla Lapėse „Vikrus – gudrus!“  (Kauno rajono savivaldybės vaikų vasaros poilsio programa) |  | 700 Eur |  | 20 |
|  | Vaikų vasaros dienos stovykla Neveronyse „Kūrybinga vaikystė“  (Kauno rajono savivaldybės vaikų vasaros poilsio programa) |  | 700 Eur |  | 20 |
|  | Vaikų vasaros dienos stovykla Ramučiuose „Stovyklauk kūrybiškai“  (Kauno rajono savivaldybės vaikų vasaros poilsio programa) |  | 700 Eur |  | 20 |
|  | Vaikų vasaros dienos stovykla Voškoniuose „Pažink – tobulėk!“  (Kauno rajono savivaldybės vaikų vasaros poilsio programa) |  | 700 Eur |  | 20 |
|  | Vaikų vasaros dienos stovykla Domeikavoje „Gudrūs, drąsūs, kūrybingi“ 2  (Kauno rajono savivaldybės vaikų vasaros poilsio programa) |  | 1 300 Eur |  | 20 |
|  | Vaikų vasaros dienos stovykla Lapėse „Vikrus – gudrus!“ 2  (Kauno rajono savivaldybės vaikų vasaros poilsio programa) |  | 1 150 Eur |  | 20 |
|  | Vaikų vasaros dienos stovykla Neveronyse „Kūrybinga vaikystė“ 2  (Kauno rajono savivaldybės vaikų vasaros poilsio programa) |  | 1 130 Eur |  | 20 |
|  | Vaikų vasaros dienos stovykla Ramučiuose „Stovyklauk kūrybiškai“ 2  (Kauno rajono savivaldybės vaikų vasaros poilsio programa) |  | 1 220 Eur |  | 20 |
|  | Vaikų vasaros dienos stovykla Voškoniuose „Pažink – tobulėk!“ 2  (Kauno rajono savivaldybės vaikų vasaros poilsio programa) |  | 1 130 Eur |  | 20 |
|  | Vaikų rudens dienos stovykla Domeikavoje „Gudrūs, drąsūs, kūrybingi“  (Kauno rajono savivaldybės vaikų rudens poilsio programa) |  | 1 450 Eur |  | 20 |
|  | Vaikų rudens dienos stovykla Lapėse „Vikrus – gudrus!“  (Kauno rajono savivaldybės vaikų rudens poilsio programa) |  | 1 341 Eur |  | 20 |
|  | Vaikų rudens dienos stovykla Neveronyse „Kūrybinga vaikystė“  (Kauno rajono savivaldybės vaikų rudens poilsio programa) |  | 1 310 Eur |  | 20 |
|  | Vaikų rudens dienos stovykla Karmėlavos Balio Buračo gimnazijoje „Stovyklauk kūrybiškai“  (Kauno rajono savivaldybės vaikų rudens poilsio programa) |  | 1 455 Eur |  | 20 |
|  | Vaikų dienos stovykla Voškoniuose „Pažink – tobulėk!“  (Kauno rajono savivaldybės vaikų rudens poilsio programa) |  | 1 340 Eur |  | 20 |
|  | Misterijos „Barboros Radvilaitės meilė" pastatymas ir atlikimas  (Lietuvos kultūros taryba, Tarpsritinių projektų sritis: kultūros ir meno organizacijų naujų produktų ir (ar) paslaugų kūrimas) | LTKT  11 000 Eur |  |  | Dėl pasaulinės COVI-19 pandemijos projekto vykdymas buvo nukeltas į 2021 m. pavasarį |
|  | „Roko matrica: 3x3x3“  (VšĮ „Kaunas 2022“ Partnerysčių programa) | Kaunas 2022 –  10 000 Eur  Parama –  3 700 Eur |  | 13 700 Eur | 10 000  (bendrai su SŠ projekto veiklomis) |
|  | „Karmėlava – šiuolaikinė seniūnija“  (VšĮ „Kaunas 2022“ Šiuolaikinių seniūnijų programa) | Kaunas 2022 –  8 000 Eur |  |  | 10 000 (bendrai su partnerystės projekto veiklomis) |
|  | „Domeikava – šiuolaikinė seniūnija“  (VšĮ „Kaunas 2022“ Šiuolaikinių seniūnijų programa) | Kaunas 2022 –  9 000 Eur |  |  | Apie 35 000 įsitraukusių dalyvių |
|  | „Lapės – šiuolaikinė seniūnija“  (VšĮ „Kaunas 2022“ Šiuolaikinių seniūnijų programa) | Kaunas 2022 –  9 000 Eur |  |  | 2 000 |

2020 m. vieni sėkmingiausių projektine prasme metų per visą įstaigos veiklos laikotarpį. Šiuolaikinių seniūnijų projektų lėšos administruojamos VšĮ „Kaunas2022“, tačiau visos ŠS projektams įgyvendinti skirtos lėšos per kultūrines paslaugas atiteko aptarnaujamos teritorijos gyventojams. Bendra visų projektų vertė – 71 356 eurai. Tai ženkliai prisidėjo prie kokybiškesnių, inovatyvesnių veiklų įgyvendinimo. Per projektines veiklas pavyko pritraukti naujų lankytojų/ žiūrovų, o jų turinys – patenkino skirtingų pomėgių ir žanrų lankytojų poreikius.

LTKT drauge su Kauno rajono savivaldybe finansuotas projektas „H. Nagio ir A. Stankevičiaus kantatos „Kryžių ir rūpintojėlių Lietuva“ pastatymas ir atlikimas“ net tik sulaukė puikių „Tolygios kultūrinės raidos“ ekspertų vertinimų, bet per šį projektą užsimezgė bendradarbiavimas su Kanados Monrealio lietuvių bendruomene, o kantatos koncerto tiesioginę transliaciją stebėjo žiūrovai Vokietijoje, Italijoje, Jungtinėje Karalystėje ir Kanadoje.

**X. TARPINSTITUCINIS BENDRADARBIAVIMAS**

Ramučių kultūros centras ir jam priklausančios laisvalaikio salės itin aktyviai bendradarbiauja su vietos socialiniais partneriais, priklausančiais aptarnaujamai teritorijai. Bendradarbiaujama su:

* Karmėlavos, Neveronių, Domeikavos ir Lapių seniūnijomis;
* Karmėlavos Balio Buračo, Neveronių, Domeikavos gimnazijomis, Karmėlavos Balio Buračo gimnazijos Ramučių skyriumi, Lapių pagr. m-kla;
* Karmėlavos l/d „Žilvitis“, Neveronių l/d, Domeikavos l/d, Eigirgalos l/d ir Lapių l/d;
* Privačiais darželiais, įsikūrusiais seniūnijose: „Pipirai“, „Tauškučiai“ (Domeikavoje) ir „Baibokynė“, „STEAM pasaulis“ (Ramučiuose);
* Kauno rajono viešosios bibliotekos filialais Ramučiuose, Karmėlavoje, Neveronyse, Domeikavoje, Voškoniuose ir Lapėse;
* Neįgaliųjų draugijomis Karmėlavoje, Domeikavoje ir Lapėse;
* TAU filialais Karmėlavoje, Neveronyse, Domeikavoje ir Lapėse;
* Šv. Onos parapija Karmėlavoje, Domeikavos Lietuvos kankinių parapija ir Lapių Šv. Jono Krikštytojo parapija;
* Bendruomenių centrais: „Židinys“ Karmėlavoje, Neveronių BC, Domeikavos kaimo BC, Voškonių BC , Lapių BC „Lapė“, Lapių miestelio BC;
* Karmėlavos LEZ ir kitais smulkiaisiais bei stambiaisiais seniūnijų verslininkais. Lojalūs verslo partneriai, kurie tampa nuolatiniais renginių rėmėjais: UAB „Starna“, UAB „Hollister Lietuva“, UAB „Reimpex“, UAB „Helvina“, UAB „Bilijardai“, UAB „Tigrasa“, Šeimos restoranas „DU“ ir kt.;
* Karmėlavos ir Lapių policijos nuovadomis;
* II-ojo dekanato „Carito“ skyriumi Karmėlavoje.

Bendradarbiavimas vyksta per seniūnijose organizuojamus bendrus renginius ir teikia trišalę naudą: tiek abiem bendradarbiaujančioms organizacijoms, tiek gyventojams, kuriems tenka kokybiškiau, sutelkčiau organizuojamos veiklos.

**XI. PROBLEMOS IR JŲ SPRENDIMAI**

|  |  |  |  |  |
| --- | --- | --- | --- | --- |
| Eil. Nr. | Problema | Priemonės, kokių buvo imtasi jai spręsti | Pasiekti teigiami pokyčiai dėl priemonių įgyvendinimo | Jeigu neišspręsta, kokių toliau veiksmų bus imamasi |
| 1. | Veiklos transformacija iš kontaktinės į virtualiąją. | 7 darbuotojai kvalifikaciją kėlė informacinių technologijų seminaruose. Įsigyta legali mėgėjiškų video montavimo programa ir plačiai taikyta virtualioje veikloje. Įstaigos referentei suformuota užduotis plėsti komunikacijos galimybių tinklą. Užsakyta 1 paslauga profesionaliam pranešimui spaudai parengti. Komunikacijos srityje įgyvendinant ŠS projektus padėjo „Kaunas2022“. | Sukurti 144 virtualūs kultūros produktai. Sukurti ir aktyviai naudojami nauji socialiniai tinklai: TikTok ir Youtube. Į virtualias paslaugas įsitraukė 14783 žmonės. | Nors ir imtasi visų galimų sprendimo būdų, visgi virtualūs kultūros produktai ir komunikacijos gebėjimai yra labiau mėgėjiški nei profesionalūs.  Šiuolaikiniame informacinių technologijų ir gausaus kasdienio informacinio srauto amžiuje yra būtinos informacinių technologijų ir komunikacijos specialistų etatinės pareigybės. |
| 2. | Pastatų administravimas ir jų priežiūra. | Laikinas sprendimo būdas rastas: atsilaisvinus dviem valytojų darbo vietoms (2x0,25 et.), į jų vietą laikinai yra priimtas specialistas, kuriam suformuotos pastatų priežiūros, elektros instaliacijos, žaibosaugos ir kitų komunalinių įrenginių ir sistemų priežiūros užduotys. | Domeikavos ir Voškonių laisvalaikio salėse pakeistos senos liuminescencinės lempos į LED paneles. Pakeitimo darbai nekainavo, buvo įsigytos tik reikiamos el.prekės.  Sutvarkytos internetinio ryšio tiekimo Lapių laisvalaikio salėje problemos, atlikta Voškonių laisvalaikio salės žaibosaugos sistemos patikra, konsultuota dėl elektros galių ir elektros dėžučių įrengimo rekonstruojamame Ramučių kultūros centre. Pakeista sudegusi elektros laidų atkarpa Domeikavos laisvalaikio salėje ir kt. darbai. | Administruojant ir veiklas vykdant penkiuose pastatuose yra būtinas pavaduotojo ūkiui (ūkvedžio) etatas, kuris rūpintųsi ne tik pastatų priežiūra, remontu, bet ir galėtų būti atsakingas už viešųjų pirkimų įstatymo įgyvendinimą įstaigoje.  Rastas sprendimas – laikinas: po rekonstrukcijos atnaujinus veiklas į darbą grįš valytojai, kurie 2020 m. buvo atleisti patiems prašant. |
| 3. | Veiklų organizavimas Ramučių kultūros centro pastato rekonstrukcijos metu. | Rekonstrukcijos metu geranoriškai padėjo Karmėlavos seniūnijos socialiniai partneriai.  Didžioji dalis pastate sukauptos materialinės bazės sandėliuojama l/d „Žilvitis“ patalpose, kultūrinių renginių organizatoriaus ir meno vadovų darbo vietos laikinai perkeltos į Balio Buračo gimnaziją, administracijos darbuotojai darbo vietas įsikūrė UAB „Neverestos“ patalpose Neveronyse, o mėgėjų meno kolektyvų kontaktinės repeticijos vyksta Karmėlavos seniūnijos ir gimnazijos patalpose. | Ramučių kultūros centro veikla vyko nepertraukiamai: kontaktinės veiklos organizuotos arba gimnazijos patalpose, arba lauke, kol leido oro sąlygos, o įvedus II karantiną darbas organizuojamas virtualiai. |  |

**XII. VEIKLOS PRIORITETAI 2021 METAMS**

|  |  |  |  |
| --- | --- | --- | --- |
| Eil. Nr. | Veiklos prioritetai | Numatomi uždaviniai | Siektini rodikliai |
| 1. | Telkti ir vienyti bendruomenę. | 1.1 Aktyvus bendradarbiavimas su VšĮ „Kaunas2022“. | 4 bendri projektai, bent 12 renginių, bent 1 meno objektas. |
| 1.2 Lietuvai ir Kauno rajonui svarbių atmintinų datų įprasminimas. | Bent 1 projektinis renginys. |
| 1.3 Mėgėjų meno kolektyvų aktyvios veiklos koordinavimas ir sceninių kostiumų įsigijimas. | Mėgėjų meno kolektyvai dalyvauja bent 4 žanriniuose konkursuose, aktyviai dalyvauja projektinių veiklų įgyvendinime, išvyksta bent į 1 užsienio koncertinę išvyką.  Įsigyti trūkstamas tautinių kostiumų detales (skrybėlės, batai, skaros ir kt.) |
| 1.4 Tarpinstitucinis bendradarbiavimas. | Bendradarbiaujant su socialiniais partneriais suorganizuoti bent 10 bendrų renginių. Išplėstas bendradarbiavimas su kitomis respublikos kultūros įstaigomis. |
| 2. | Teikti inovatyvias aukštos kokybės paslaugas bendruomenėms. | 2.1 Aukšto meninio lygio, šiuolaikinių pramoginių, edukacinių, etnokultūrinių, patriotinių, profesionalųjį meną puoselėjančių renginių, valstybinių bei kalendorinių švenčių organizavimas. | Visos organizuojamos veiklos tenkina šiuolaikinio gyventojo kultūrinius poreikius. |
| 2.2 Etnokultūros puoselėjimas regione. | Etnokultūra – prioritetinė įstaigos veiklos sritis, atrandanti naujus pateikimo būdus bei puoselėjanti tradicinę kultūrą. |
| 2.3 Kultūros ir meno darbuotojų kvalifikacijos kėlimas. | Kvalifikacija kelia visi kūrybiniai darbuotojai. Įgytos žinios panaudojamos praktikoje. |
| 2.4 Komunikacijos plėtra. | Idealiu atveju – įsteigtas komunikacijos specialisto etatas. Kitu atveju – intensyvus kokybiškų komunikacijos kursų lankymas ir pritaikymas praktikoje. |
| 2.5 Aktyvi projektinė veikla. | Įgyvendinta bent 10 projektinių veiklų, kurios paįvairina įstaigos programos tinklelį. |
| 3. | Optimaliai kokybiškai organizuojama ūkinė bei administracinė veikla | 3.2 Centro kultūros tarybos veiklos organizavimas. | Išrinkta ir patvirtinta naujos sudėties kultūros taryba. Suorganizuoti bent 3 susirinkimai. |
| 3.3 Racionalus lėšų panaudojimas. | Visos lėšos panaudotos vadovaujantis taupumo ir racionalumo principu bei VP įstatymu. |
| 3.4 Kultūros centro valdymo gerinimas. | Ir toliau organizuojama darbo praktika, kuomet direktorius vieną mėnesio darbo dieną dirba vis kitoje laisvalaikio salėje, aktyviai naudojant ir sukurtą uždarą darbuotojų mesenger grupę. |
| 3.5 Ramučių kultūros centro pastato rekonstrukcijos darbai. | Rekonstrukcijos darbai vyksta sklandžiai ir kokybiškai. Rekonstrukcijos pabaiga – rugpjūčio mėn. Sklandus veiklų grąžinimas į rekonstruotą pastatą. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_